ming030890/wiki-yue-high-quality huggingface dataset:
油塘

油塘全景，左面係油塘灣，而右面係三家村。
油塘（Yau Tong），又舊寫游塘，係香港一地，亦係一灣，歸入新九龍，響新九龍東南邊，藍田同三家村之間。油塘對出係個海灣，都係叫油塘，或者油塘灣、觀塘仔灣。個灣南北都係個半島，北嘅叫茶果嶺。油塘對住維多利亞港，近鯉魚門嗰邊。油塘以前係漁村同鄉郊，家下係工業區同住宅區。而家油塘更加擁有一份社區報，叫做《集油》。

地理
由筲箕灣遠眺油塘
1920年代，油塘重未發展。當時油塘係灣，開口向東。灣北岸有村叫茶果嶺（Rocky Hill），以後面個山為名，山高498呎。茶果嶺村係以採石而名，係九龍四山之一。灣𡰪有條涌，由下灣山（Hai Wan）同五鬼山（Black Hill，今五桂山）山坳，直流入灣。
而茶果嶺同五鬼山山腳有谷，即係油塘通去鹹田（今日藍田）之處，以前係條又長又窄嘅田地，所以呢塊田嗰條村叫長龍田。家下已經係油塘邨。
灣南係三家村後山元嶺仔，比較矮，得150呎，自成一個半島。

史
油塘二戰前並無乜嘢發展，主要1841年英人得到香港島之後，要大興土木。附近茶果嶺同鯉魚門盛產麻石，有客家打石工聚集成村，開石賣去香港島甚至省城。不過主要活動都唔係灣內。茶菓嶺村一直向西岸伸展。其後，採石業衰落，油塘一帶並冇乜進展。
二戰後，香港逐漸回復繁榮，但油塘未有即時發展。戰後地圖所示，茶果嶺村西遷茶果嶺西岸，茶果嶺南岸原村變成官塘仔村（Kwun Tong Tsai）。因而，油塘灣又叫做官塘仔灣。長龍田村（Cheung Lung Tin）重喺度。灣北叾有Shui Tong Min O村，灣南叾村鯉魚門澳（Lei Yue Mun O）。鯉魚門澳後係嶺南新村。油塘灣南岸重有村元嶺仔（Yuen Ling Tsai）。
1950年代尾，香港政府為咗港口需要，將呢度海皮規劃畀船廠用。因為水源豐足，可以儲水，就批地畀人起木廠。除咗用地之外，計劃起鯉魚門道同茶果嶺道，北通官塘，南通鯉魚門。
1960年代，油塘已經俾政府劃做一油塘區。佢北面係官塘區，南面係鯉魚門區。因為人口壓力，香港政府喺鯉魚門道側邊起公屋，1964年開始起成油塘邨同高超道邨，重將近岸一帶起成工業區。鯉魚門道起好後，有巴士以呢區做總站。
雖然油塘喺九龍，不過紿終偏埋一邊，遠離鬧市，交通唔方便。1968年政府請嘅顧問公司有報告，建議起集體運輸系統，即係後來嘅地鐵。計劃觀塘綫一直伸到鯉魚門，重喺油塘設站。不過因為唔夠錢，冇人孭得起成個計劃。最後個計劃大規模縮減，地鐵觀塘綫通車時，係冇喺油塘設站。直至到政府要起將軍澳綫，先設返油塘站，到2002年8月通車先有得坐地鐵。
1990年代清拆重建，舊一批公屋開始拆，以新樓代替。所以有段時間人口大跌。不過經過開山劈石，大型屋邨亦相繼落成，人口大增。工業方面，香港製造業因為1980年代搬晒返大陸，已經奄奄一息，工廠大廈唔係丟空就係拆。家下油塘主要係以重建公屋同居屋為主。

交通
油塘主要嘅馬路係鯉魚門道，到家下都係由觀塘到鯉魚門之間嘅要道。響1967年顧問公司曾經建議起快速鐵路去油塘，會起個地鐵站響油塘邨度，不過呢個計劃一直都冇實行，直至地鐵起將軍澳綫，先至起油塘站。得意嘅係，油塘站最初計劃個名唔係叫油塘站，而係叫Ma Yau Tong Station。呢個可能係同藍田對上馬游塘混淆。不過呢個都係推測，未有文件解釋。
而家有多條巴士同小巴線以及地鐵油塘站服務油塘區嘅交通。由於觀塘一帶更加多巴士小巴來往各區，所以都唔少人選擇喺觀塘轉車進出油塘。
油塘中心

油塘中心係香港房屋委員會嘅私人機構參建居屋屋苑，喺香港九龍觀塘區油塘，近油塘工業區、港鐵油塘站、鯉魚門邨、油塘巴士總站。屋苑總共有九棟樓，喺1981年起好。同一般居屋唔同，油塘中心所有單位都唔使補地價，而且一律都可以喺公開市場自由轉讓。
沸湖

沸湖（粵拼：fai3 wu4）係中美洲加勒比海細安的利斯群島嘅多米尼加島南邊嘅火山區山谷入面嗰度。佢重係世界第二大高溫湖泊。喺多米尼加當地啲人有時嗌佢係「荒谷」。

名
沸湖係從一個間歇泉搞出嚟嘅湖，因為喺湖底嗰度有隻圓形嘅窿響度，喺噴泉聽咗嗰度就因為冇乜湖水而干嗮，但係佢一噴咗出嚟就出現熱流，而湖面好多煙霧，有時重出2——3m高嘅水柱啲嘢。所以「沸湖」嘅名就係噉嚟。而嗰啲熱水就喺地球嘅深處帶有大量礦物質同有硫嘅氣體嘅熱熔岩水，喺上升緊嗰時撞正古火山口嘅通道先至猛咁喺地表嗰度噴出嚟先至搞出咗噉嘅大自然靚景。

所謂「荒谷」
由於沸湖嘅周邊景區受到有S元素同部分有害嘅氣體影響，搞到動植物嘅繁殖同生長都影響嗮，結果大片植物都冧嗮。所以多米尼加當地啲人有時嗌佢係「荒谷」。

敘述
雖然個湖唔係好大，長同闊都差唔多有60m到，但係佢又斜又深，就離個岸邊冇幾遠嗰度已經有60米深。

科學探索
由於沸湖同佢嘅間歇泉都成日俾遊客話佢好猛，佢同千里達和多巴哥嘅彼奇湖話成係加勒比海嘅兩大奇跡，重吸引咗世界各地好多科學家同遊客嚟嗰度睇佢嘅靚景。
油器

油器係一種同大油炸食品統稱，喺一啲粥店裡面好常會見到。
常見嘅油器諸如：油炸鬼、牛脷酥、煎堆……咁。
油塘站

油塘站（英文：Yau Tong Station）係港鐵觀塘綫同埋將軍澳綫嘅一個反方向跨月台轉車站，喺九龍觀塘區油塘，由2002年8月4號開始啟用。本站亦係最接近東區海底隧道嘅鐵路車站，亦係將軍澳綫中唯一一個位於九龍區車站。本站設有四個月台，所有月台都設有月台幕門。本站用鮮黃色做主要色調。
雖然本站屬於地面車站，亦同時係觀塘綫唯一一個純地面車站，但係為咗避免對附近居民造成滋擾，成個車站俾石屎封住，令裏面嘅人以為身處地底。

車站結構
本站有3層，車站出口、大堂同商店位於U4層，並設有平台。而月台位於U1同埋U2層，畀乘客由觀塘綫同將軍澳互相轉車。
喺車站頂部，有一條預留通道，原本係用嚟畀市民來往鯉魚門廣場同喺B出口外面嘅商場，及後計劃改做購物街。但由於該商場未有發展，預留空間一直未有使用。

車站月台
油塘站月台設有4個月台，位於U1層同U2層，所有月台都裝咗月台幕門。其中U1層係1號月台（觀塘綫往調景嶺方向）同4號月台（將軍澳綫往北角方向），並位於同一島式月台，方便由九龍過香港島嘅乘客，直接由觀塘綫月台行去將軍澳綫月台，轉往北角嘅列車，再經東區海底隧道過香港島。
U2層係2號月台（觀塘綫往黃埔方向）同3號月台（將軍澳綫往寶琳／康城方向），同樣位於同一島式月台，方便由香港島過九龍嘅乘客，直接由將軍澳綫月台行去觀塘綫月台，轉往黃埔方向嘅列車。

出入口
縱使油塘站有唔少出入閘嘅人流，但大部分都集中用A1同A2出口，相反B1同B2出口則極少人流。因此地鐵公司曾經將B1出口暫停使用，並喺B2出口加上自動門，減少車站大堂冷氣流失。
A1 - 油塘邨
油塘邨、聖道學校、高翔苑、高俊苑、高怡邨、鯉魚門邨、鯉魚門廣場、福建中學附屬學校、天主教普照中學、油美苑、油塘中心
設有輪椅升降台往返地面
A2 - 高輝道
高輝道、鯉灣天下、渡輪碼頭（西灣河）、高超道、鯉魚門、鯉魚門市政大廈、鯉魚門體育館、天主教聖雅各伯堂、四山街、衛奕信徑、嘉賢居、油塘魚類批發市場
B1 - 油麗邨
B2 - 茶果嶺道
茶果嶺道、基法小學（油塘）、聖公會油塘基顯小學、油塘道
設有升降機及失明人士引導徑往返地面

接駁交通
油塘站外觀
油塘站車站大堂
港鐵藝術《行人、閒人》
由於油塘站位於茶果嶺道附近嘅山邊，車站喺設計嗰時並冇設立公共運輸交匯處。因此喺啟用嗰時，唔少接駁巴士同小巴路線只能延伸至油塘站附近嘅鯉魚門道做中途站，乘客需利用A1出口嘅扶手電梯同油塘邨往返車站大堂同埋接駁工具嘅車站。
而大部份接駁巴士同小巴路線多數係連接藍田嘅廣田邨、茶果嶺一帶，部份住喺藍田東北嘅居民轉接駁工具往返油塘站，可直接去港島或九龍一帶，唔使搭多一程觀塘綫列車往返藍田站。
九巴：
14 - 鯉魚門邨 ↔ 中港碼頭
14B - 藍田（廣田邨） ↔ 牛頭角
14D - 油塘 ↔ 彩虹（淨係喺上課日提供服務）
14H - 油塘 ↺ 順利
14S - 油塘 ↔ 將軍澳華人永遠墳場（淨係喺清明節或重陽節提供服務）
14X - 鯉魚門（崇德圍） ↺ 尖沙咀
33 - 荃灣西站 ↔ 油塘 （淨係喺平日提供全日服務）
33B - 荃灣西站 ↔ 油塘（假日服務，經觀塘道）
62X - 兆康站(南) ↔ 油塘
88X - 火炭駿洋邨 ↔ 平田
214 - 油塘 ↔ 長沙灣（甘泉街）
215P - 藍田（廣田邨）→ 九龍站（淨係喺平日早上繁忙時間服務）
216M - 藍田站 ↺ 油塘站
259D - 龍門居 ↔ 油塘
X42C - 長亨 ↔ 油塘
過海隧道巴士：
603 - 平田 ↔ 中環渡輪碼頭
603A - 平田 ↔ 中環 （淨係喺平日繁忙時間服務）
603P - 中環渡輪碼頭 → 平田 （淨係喺平日下午繁忙時間服務）
603S - 平田 → 中環永和街 （淨係喺平日早上繁忙時間服務）
613 - 安泰（西）↔ 筲箕灣
城巴：
A26 - 油塘 ↔ 機場
E22P - 油塘 ↔ 航天城 （淨係喺平日繁忙時間服務，經秀茂坪、順利）
E22X - 油塘 ↔ 航天城 （淨係喺平日繁忙時間服務，經觀塘）
N26 - 油塘 ↔ 東涌站
九龍專線小巴：
23C - 油塘站 ↔ 匯景花園
24 - 三家村碼頭 ↺ 藍田啟田邨
24M - 三家村碼頭 ↺ 油塘站
63M - 藍田（廣田邨） ↺ 油塘站（只限繁忙時間服務）

利用狀況
油塘站係觀塘綫同將軍澳綫嘅重要轉車站。因此每日繁忙時間都有好多乘客喺呢度轉車，往返香港島同九龍東一帶。所有利用東區海底隧道往返觀塘綫同港島綫嘅乘客，除咗要喺原有嘅鰂魚涌站或北角站轉車之外，要經將軍澳綫喺呢個站轉多一程車。因此大部份用呢個站嘅人流係轉車客，往返港島同九龍東一帶。所以，本站係香港九龍觀塘區較繁忙嘅港鐵站之一。另外，車站周邊有多個大型屋邨、學校、鯉魚門廣場及油塘中心，所以用本站出入嘅人流都係居住喺附近屋苑同屋邨嘅居民、中小學學生或者喺附近辦公室返工嘅市民。所以，本站平日都有平穩嘅出入閘人流。
而每逢清明節同重陽節，九巴特別路線14S服務期間，都會出現大批拜山人士由本站去聖安當女書院對開嘅巴士站搭該線上去將軍澳華人永遠墳場。到時警方可能會喺本站A出口實施人流管制，以分流大批拜山人士。雖然喺以上兩個節日嘅正日，14S會暫停服務，但仍然會有大量出入閘人流，而油塘站缺點就係令無數市民搭觀塘線來往港島區需要轉多一次車，所以唔少人改用巴士來往港島。

早期系統
内文：觀塘綫
早喺1970年地鐵擬建嘅「早期系統」中，曾經建議喺而家油塘邨一帶設「馬游塘站」，係油塘站前身，但最後因為早期系統規模縮減，設站計劃被暫時擱置。直到2000年代發展將軍澳綫，油塘地區先有地鐵站。

將軍澳綫
内文：將軍澳綫
油塘站喺2002年8月4號啟用。呢個站啟用後，觀塘綫所有列車唔再直接經東區海底隧道過海。觀塘綫同將軍澳綫嘅上行綫總站由香港島嘅北角站臨時改做呢個站，為期2個星期，以方便乘客熟習新轉車安排。同時間，北角站同鰂魚涌站亦暫時改屬將軍澳綫嘅短線，列車離開鰂魚涌站同埋東區海底隧道路段之後，唔再前往藍田站，改行一段新起嘅路段前往呢個站。此外，連接東區海底隧道至藍田站嘅路段改做後備行車隧道。
8月18日，地鐵將軍澳綫一期通車，觀塘綫嘅上行綫總站正式改做新界西貢區嘅調景嶺站，而將軍澳綫亦正式改以位於將軍澳嘅寶琳站做上行綫總站，本站成為觀塘綫同將軍澳綫嘅中途站。
鰂魚涌站同北角站嘅路段改動之後亦成為將軍澳綫同港島綫嘅轉綫站。搭觀塘綫嘅乘客前往香港島要喺呢個站轉將軍澳綫列車，經東區海底隧道過海，再到鰂魚涌站或北角站轉港島綫。

將軍澳綫新行車模式
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）列車以四班做一組，每隔2分30秒一班，頭三班列車將來往寶琳站，第四班就來往康城站。四班列車聯合服務將軍澳站至北角站一段路線，實際上係加密咗班次，但係去寶琳站同坑口站嘅列車就減少，等車時間亦會長咗。
而喺非繁忙時間，若果乘客要去康城站，要喺調景嶺站或者將軍澳站轉康城穿梭列車。
往北角方向四號月台（2014年4月）
炸魚皮

炸魚皮，係由魚皮整嘅嘢食，將門鱔、九棍或者龍脷嘅魚皮炸成一塊塊，鬆脆香口，係打甂爐常見嘅配料，亦係麪檔入面嘅小食。
炸雪糕

炸雪糕係種甜品，用雪實嘅雪糕球上脆漿後快速炸脆，令出面香脆而入面仍然冰凍。
炸魚

炸魚係用食油油炸魚肉。整法係先將魚肉上麵粉（有啲會落香草或者香料），炸熟後點茄醬、他他醬或者沙律醬食。
炸魚排

炸魚排（Cha Yue Pai），係香港新界西貢區一個島，喺西貢半島南面，西貢海入面。個島無人喺度住。
炸香蕉

炸香蕉（Banana fritter）係東南亞流行嘅一味甜品，用香蕉（或者大蕉）上粉漿後油炸整成。
炸雞特攻隊

《炸雞特攻隊》（韓文：극한직업；英文：Extreme Job）係套2019年南韓電影，由李炳憲執導，柳承龍、李東輝、李荷妮、孔明主演。
海陸大餐

海陸大餐（Surf and turf）係西餐菜式，用一款紅肉配搭一款海鮮，最常見組合係牛扒同有鉗龍蝦。
海雀科

海雀科（學名：Alcidae）係鳥綱鴴形目一個科，下有2個亞科11個屬。
海難

海難（Shipwrecking），又叫船難、船隻失事，係涉及水上交通嘅交通失事。嚴重嘅海難會導致船隻沉沒，引致重大嘅人命傷亡同財產損失。
海陸勁技場

《海陸勁技場》（We Sports!）係香港電視娛樂製作嘅遊戲真人騷節目，由強尼主持，2021年8月9號到8月13號禮拜一到五23:00—23:30喺ViuTV播。節目由一眾ViuTV藝人參與水陸運動會，更加有香港代表隊嘅運動員參與。節目同無綫電視約莫一個月前播出嘅《明星運動會》差唔多概念，兩者都係由電視台藝人參加比試，不過呢個節目並唔係運動競技，而係玩遊戲。
海陽市

海陽係中國山東煙臺一個縣級市，總面積1887平方公里，人口69萬。
海陽省

海陽（粵拼：hoi2 joeng4；越南文：Hải Dương／海陽）係越南一省，省會海陽市，人口大約170萬。
洮南

洮南係中國吉林白城一個市，總面積5107平方公里，人口44萬。
洱海

洱海（洱讀耳），又叫昆明池，係中國一湖。佢係雲南大理縣城東，風景極正。
洪麗勤

洪麗勤，香港親中派人士。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
洮北區

洮北區係中國吉林白城一個區，總面積2578平方公里，人口48萬。
概率質量函數

喺概率論入面，概率質量函數（probability mass function）係一個描述每一個離散可能數值出現嘅機會率嘅函數，同概率密度函數嘅分別係，後者係對連續隨機函數定義嘅。
概率空間

喺數學、統計學裏面，概率空間係一個用嚟計概率嘅模型，佢裝住嗮所有可能發生嘅事件，同時記錄埋呢啲事件發生嘅概率。喺數學上，概率空間係可測空間嘅一種。
概率密度函數

概率密度函數（英文：probability density function，PDF）係描述一個連續變數嘅函數；一個連續概率分佈嘅 PDF 會講明嗰個概率分佈喺每一個區間上面（即積分值）出現嘅機會率係幾多。
榆中縣

榆中縣（粵拼：jyu4 zung1 jyun6）係喺中國甘肅蘭州嘅一個縣，家陣約莫47.3萬人響度住緊。
概率性路線圖

概率性路線圖 （英文：probabilistic roadmap, PRM）係機械人學當中嘅一種運動規劃演算法，確定到條路徑喺機械人個起始位形戥目標位形之間嘅（「位形」即「位置」撈「形態」，又譯「組態」，英文：configuration），同時又可以避埋啲碰撞（collisions）。
概率性隨機地圖演算法個示例，探索緊啲圍繞多個多邊形厏埞嘢嘅路徑。
PRM 背後嘅基本思想係從個機械人嘅位形空間裏頭隨機抽到一啲樣本，測試佢哋係咪喺自由空間入便，並且運用本地規劃器（local planner）嘗試捉啲位形連埋其他啲位形喺附近嘅。起始位形同目標位形得到添加之後，對個結果圖形應用圖搜索演算法就確定到起始位形同目標位形之間條路徑。
概率性路線圖規劃器由兩動組成：構建階段同查詢階段。喺構建階段構建一幅路線圖（圖）嚟逼近啲運動係可以喺環境入便達成嘅。詳細嚟講首先，創建一個隨機位形。然之後，連佢到一啲相鄰位形，通常係連嗮 k 個至近嘅鄰居或者某距離範圍內嘅所有鄰居。啲位形同埋啲連接一路着添加到幅圖裏便直到幅路線圖夠密。喺查詢階段，開始同目標位形着連到幅圖上，條最短路徑就可以透過Dijkstra演算法查得到。
畀定某啲相對較弱嘅條件畀個自由空間形狀嘅話，PRM 可以着證明得到係概率完備嘅，意思係隨住啲採樣點嘅數量冇限制噉增加上去，演算法搵唔到路徑（若果條路徑存在）嘅概率接近於零。個收斂速度取決於自由空間嘅某啲可見性性質、由本地規劃器確定嘅。粗粗噉講，若果每粒點都睇得到個空間嘅好大一柵，而且空間嘅每柵子集入便，其中一大柵又可以睇到個補集柵嘅一大柵（一路牐開、細分），係噉個規劃器就好快搵得到一條路徑。
PRM 方法嘅發明歸功於Lydia E. Kavraki。喺基本嘅 PRM 方法基礎上有好多變體，其中一啲複雜之極，係改唨採樣策略同埋連接策略嚟追求實現得到更加快嘅速度；參睇 Geraerts & Overmars (2002) 相關討論。
榆屬

榆樹（粵拼：jyu4 suk6；學名：Ulmus）係榆科下面一屬，主要北半球溫帶地區生長。
植株一般有大約25米高，樹皮粗糙。實用、藥用及食用價值極高。

相
榆樹嘅翅果嗌做榆莢，因為圓細到似銅錢，又稱榆錢。榆樹嘅翅果嗌做榆莢，因為圓細到似銅錢，又稱榆錢。 歐洲白榆嘅花歐洲白榆嘅花
概率連鎖法則

概率連鎖法則（chain rule）係概率論上嘅一條法則。根據呢條法則，想像有兩件隨機事件  同 ：
而如果要考慮嘅事件（）有多過兩件：
。
片渕浩一郎

片渕浩一郎（1975年4月29號—）係日本足球員，司職前鋒，效力過鳥棲砂岩，及新潟天鵝。
片岡洋介

片岡洋介（1982年5月26號—）係日本足球員，司職後衞，效力鳥取飛翔。
片岩

片岩係變質岩嘅其中一種，具有明顯嘅片狀結構。
片岡富枝

片岡富枝 ，係日本嘅一個女藝人同埋配音員。
片岡禮子

片岡禮子 ，係日本嘅一個女演員。

拍過嘅作品一覽
呢個表唔完整，歡迎加料。
二十才の微熱（1993年）
虹の橋（1993年）
愛の新世界（1994年）
鬼火（1997年） - 飾 日野麻子
片瀨那奈

片瀨那奈（1981年11月7號—）係日本嘅一個女演員。

拍過嘅作品一覽
呢個表唔完整，歡迎加料。
2016年10月 家政夫三田園 - 富田其子
2016年10月 勇者義彥和被引導的七人 - 女盜賊古蕾雅
2019年4月 白衣戰士 - 村上真由
2020年1月 戀愛可以持續到天長地久 - 結城沙世子
片岡爽

片岡爽（1992年4月20號—）係日本足球員，打後衞位置，效力藤枝MYFC。
波顛闍利

波顛闍利（Patanjali）係古印度學者，估計生活喺前4世紀到前2世紀，亦係《瑜伽經》嘅作者。印度教將佢睇舍沙嘅化身。
波黑馬克

波黑馬克，全名波斯尼亞黑塞哥維那可兌換馬克（Bosna i Hercegovina Konvertibilna marka），係波斯尼亞黑塞哥維那嘅法定貨幣，1998年開始用。
泥圍足球場

泥圍足球場，香港足球場之一，喺屯門藍地，喺泥圍村，英文叫Nai Wai Soccer Pitch。行政上歸屯門區。設施有硬地球場，以及7人足球場。
波鴻

波鴻（德文：Bochum）係德國北萊茵-西法倫第六大城，人口大約36萬。
泥

泥或泥湴（粵音：nai4 baan6），又寫坭，係幼細嘅沙，含水嘅。耕田嘅地，通常係泥地，可以保持水份。泥堆積壓實再曬乾，可以用來起屋。

質地
水多而稀嘅泥叫泥漿。
波音787

波音787（英文：Boeing 787），又叫夢幻客機（英文：Dreamliner），係款由波音整嘅雙引擎噴射客機，可以載客242到420人，飛到6,430到7,635海里。
泥圍站

泥圍站係香港輕鐵嘅車站之一，代號360，屬於單程車票第3收費區，共有2個月台，為泥圍同埋週邊地區居民提供服務。
泥土

泥土，又叫土壤，係地面嘅一層泥，有豐富礦物質同有機物質，例如碳，可以提供養份畀植物生長。
波音蝠

波音蝠係日本電視遊戲寵物小精靈系列入面嘅其中一隻小精靈，編號041。身體顏色主要係紫藍色。
泥土學

泥土學（英文：Pedology），又叫土壤學，係泥土科學嘅一個分支，專門研究泥土嘅形成、發展同物理特性。
泥土學嘅的研究範圍包括：
泥土嘅起源同發展過程 – 探討泥土係點樣形成同演化。
泥土嘅物理性質 – 例如泥土嘅質地、結構、罅隙度之類。
泥土嘅化學性質 – 好似pH值、養分含量、有機物含量噉。
泥土嘅生物性質 - 研究泥土入面微生物、動物爾啲生物對泥土嘅影響。
泥土嘅分類同製圖 – 按照泥土嘅特性來分類，同繪製泥土分佈圖。
總之，泥土學係一門綜合性好強嘅學科，涉及地理、地質、化學、生物多個領域，目的係更好咁瞭解同利用泥土資源。
渡邊皓太

渡邊皓太（1998年10月18號—）係日本足球員，司職中場，效力東京綠茵。
渡邊美佐

渡邊美佐 ，係日本嘅一個配音員，出名嘅配音作品有ONE PIECE。

配音作品一覽
呢個表唔完整，歡迎加料。
渡邊遙

渡邊遙 ，係日本嘅一個配音員，出名嘅配音作品有赤龍戰役。

配音作品一覽
呢個表唔完整，歡迎加料。
渡邊紘

渡邊紘 ，係日本嘅一個男配音員。

配音作品一覽
呢個表唔完整，歡迎加料。
渡邊英豐

渡邊英豐（1971年1月19號—）係日本足球員，司職守門員，效力過山形山神，電装，及大宮松鼠。
渡邊直美

（日文：渡辺 直美，1987年10月23號—）係日本諧星，臺灣臺北縣板橋市（家下新北市板橋區）出世，老頭係日本人渡邊氏，老母係臺灣人杜氏。籍貫係茨城縣石岡市，所屬公司係吉本興業。
渡邊誠

渡邊誠（1980年9月25號—）係日本足球員，司職中場，效力過甲府風林，及富山勝利。
渡邊謙

渡邊謙（粵拼：dou6 bin1 him1，1959年10月21號—）係日本嘅一個男藝人同埋演員。
渡邊隆正

渡邊隆正（1977年5月12號—）係日本足球員，司職中場，效力過浦和紅鑽。
渡邊菜生子

渡邊菜生子 ，係日本嘅一個配音員，出名嘅配音作品有櫻桃小丸子。

配音作品一覽
呢個表唔完整，歡迎加料。
權東勇介

權東勇介（1982年10月7號—）係日本足球員，司職中場，效力過札幌岡薩多，水戶蜀葵，及金澤薩維根。
權梨世

權梨世，係大韓民國嘅一個女藝人同埋歌手。
權海驍

權海驍，係大韓民國嘅一個男藝人同埋演員。
權珉娥

權珉娥，係大韓民國嘅一個女藝人同埋歌手。
權田修一

權田修一（粵拼：kyun4 tin4 sau1 jat1；日文：権田 修一(Gonda Shūichi)；1989年3月3號—）係日本足球員，關東地區東京人，司職守門員。

日本足球代表隊
佢代表日本參加過2014年FIFA世界盃。
權珍雅

權珍雅，係大韓民國嘅一個女藝人同埋歌手。
權益變動表

權益變動表（美國公認會計準則通常稱佢為保留收益表）係財務報表中嘅一個報表。

定義
權益變動表通過呈現股本同各項儲備嘅變動，詳細咁說明一間企業或者機構喺某個一會計期間嘅所有者權益嘅變化。所有者權益又叫股東權益，包括股本同各種儲備。權益變動表須要就股本同每一種儲備嘅變化，逐一披露。

目的
權益變動表有助於財務報表使用者識別導致會計期間所有者權益發生變化嘅因素。雖然使用者可以喺資產負債表中睇到股東儲備嘅變動，但權益變動表披露咗有關股權儲備嘅重要信息，伊啲信息係冇喺財務報表嘅其他地方單獨顯示，咁做可以幫助使用者了解股權儲備變動嘅性質。伊類信息嘅示例包括期內嘅股本發行同贖回、會計政策變更同前期差錯更正嘅影響、損益表外確認嘅收益同損失，股息宣佈以及喺會計期間發行嘅紅股。
權氏

權係中國同韓國嘅姓氏，喺《百家姓》裏頭排第403位。

名人
權順榮（Hoshi），南韓藝人
恩彩，本名權彩媛，南韓歌手
寶兒 (南韓)，本名權寶雅，南韓藝人
呢篇權氏係同姓氏有關嘅楔位文章，重未寫完嘅。麻煩你幫手充實佢。
港前路 (佛山)

港前路 (佛山順德北滘)：喺順德北滘三洪奇。
港前路 (佛山順德容桂)：喺順德容桂容奇港。
港務局大樓

港務局大樓（粵拼：gong2 mou6 guk2 daai6 lau1）係喺澳門歷史城區嘅其中一躉建築，亦係政府部門嘅寫字樓。
港前路 (廣州)

港前路 (廣州黃埔魚珠至大沙)：喺黃埔區魚珠同大沙。
港前路 (廣州黃埔夏港)：喺黃埔區夏港（經濟技術開發區入面）。
港前路 (廣州番禺)：喺番禺區蓮花山港。
港前路 (廣州花都)：喺花都區北興。
港區 (大阪)

港區 (大阪)係日本楔位文，重未完成，麻煩你幫手補充內容。
港區 (東京都)

港區 (東京都)係日本楔位文，重未完成，麻煩你幫手補充內容。
流水井

個名最先喺唐朝改，但由於喺歷史界，日泉井同月泉井嘅準確位有得拗，所以用咗「流水井」嘅名。曾經喺大清中葉做咗書院一條街。
流水落花

《流水落花》（英文：Lost Love）係一套以寄養家庭為主題嘅電影，係香港「首部劇情電影計劃」第六屆專業組嘅得獎作品，獲得香港電影發展局電影發展基金同創意香港資助。電影由賈勝楓執導，羅金翡編劇，鄭秀文、陸駿光、談善言主演，喺2022年11月13號第19屆香港亞洲電影節首度公映，係電影節閉幕電影之一。會喺2023年3月2號正式上映。

劇情簡介
陳天美（鄭秀文 飾）同何彬（陸駿光 飾）透過莫姑娘（談善言 飾）申請成為寄養家庭，佢哋兩公婆好用心照顧嚟自遇到各種家庭問題嘅細路，有因為媽媽毒癮而缺乏照顧嘅、有父母離異而當成人球嘅、有患有兔唇被嫌棄嘅、有苦苦等待一個家嘅、有對成年人失去信任嘅姊弟、有就快將升上大學嘅。
天美喺細路身上睇到父母、同學、社會造成嘅傷痕，佢用盡方法令各人重拾希望，成為大家依靠、好好相處嘅家人。其他人都讚天美偉大，但佢知道，係呢班細路拯救咗佢。因為一直無法磨滅喪子傷痛嘅天美，直到遇上寄養細路之後，佢早已掏空咗嘅心先至有所寄託，重拾做媽媽嘅感覺；本來有缺陷嘅家庭，亦暫時得到填補。父母養育細路，其實好多時候，係細路拯救咗父母。十三年間，天美醉心於照顧細路，永遠都一意孤行。何彬有外遇，終於令佢聽見埋藏喺對方內心嘅說話，當時天美先至意識到自己忽略對方嘅感受，忽略咗細路真正需要。往後嘅日子，就算何彬努力補救，天美仍然遲遲未能確定自己心意。最終靠住寄養細路有意無意嘅啟發，先至幫助佢哋挽回呢段關係。
流星體

流星體係指太空入面嘅碎石，有細有大，直徑大過10米就歸類做小行星。流星體如果飛近一粒行星，好易畀佢吸引住，撞入大氣層變做流星。
流水作業

流水作業，又叫大量生產，簡稱量產，係透過唔同分工嘅生產線好快噉生產大量標準化嘅商品，令生產成本可以減低，效率又高咗。
任何工程學上嘅工作，做嘢嘅人都唔淨只要達到想要嘅功能，同時佢哋用嘅方法仲要有返咁上下低成本，確保件產品可以量產。
流星雨

流星雨係好多粒流星同時飛入行星（通常指地球）大氣層嘅天文現象，一個鐘可以有幾百甚至過千粒流星。
流氓學生

《流氓學生》（Blackboard Jungle）係套美國嘅電影，喺1955年上畫。呢套戲嘅主角有格連福特同埋薛尼波達。
流氓皇帝

《流氓皇帝》（英文：Rogue Emperor），係香港無綫電視製作嘅民初電視劇，由馬國明同周麗淇領銜主演，並由袁偉豪同黃智雯聯合演出，監製潘嘉德。呢套劇改編自1981年同名劇，講一個鄉下仔變做皇帝嘅經歷。
牛奶朱古力

牛奶朱古力係種常見嘅朱古力，由唂咕豆、牛奶同食糖整成，經常被整成朱古力條嘅形狀。
牛奶樽

牛奶樽係用嚟載新鮮牛奶，可以再用嘅玻璃樽。個樽一般係要畀按金，用完之後拎返去買嘅地方攞返錢。而牛奶樽嘅容量就視乎地方而定，由200mL到2L都有。
維基同享有多媒體嘅嘢：Milk bottles
牛始

牛始喺中國海南，喺家下海口度。大清時，瓊州府治對出有牛始礮臺，守住府治。過礮臺後，有牛始港，係唐人隻停嘅地方。
牛尾

牛尾，牛嘅尾，食材之一。
英文叫oxtail，或者cow's tail。
出名嘅菜有牛尾湯。
牛尾海

牛尾海（Port Shelter或Ngau Mei Hoi），係香港一海，喺西貢以南。
個海西便，靠香港大陸，東便有滘西洲、吊鐘洲，分隔糧船灣海。北便有橋嘴洲，可通入西貢海，西北可入白沙灣。南便通出南海，有平面洲，大癲痢等細島守。中間有牛尾洲。
牛尾海喺香港大陸一邊，有香港科技大學。
牛奶公司

牛奶公司（英文Dairy Farm）係亞洲搞零沽業務嘅公司，1886年喺香港開張，一路都係賣牛奶產品，1973年畀怡和洋行旗下嘅置地公司收購，開始將業務逐漸轉到零沽嗰邊。而家佢喺香港經營嘅業務包括7-11便利店、惠康超級市場、萬寧藥房、宜家家居同美心食品。
1997年6月，牛奶公司將牛奶及冷凍食品業務，賣晒畀雀巢公司。

業務
呢個表唔完整，歡迎加料。

香港物業
山頂餐廳
山頂道100號
牛奶公司淺水灣購物中心
牛奶公司清水灣道購物中心
牛奶公司碧翠路購物中心
牛奶公司舂磡角購物中心
牛奶公司雲景道購物中心
牛奶公司僑福道購物中心
牛奶公司白建時道商場
銅鑼灣記利佐治街25-29號(部分)
英皇道416-426號新都城地庫分店收銀機前多個空置舖位
沙宣道54號，地盤面積約29,519方呎，最高地積比率限制為0.75倍，可建樓面約22,139方呎。
牛尾湯

牛尾湯，湯一種，牛尾煲湯，出自英國。名繙自英文叫ox tail soup或oxtail soup。可能有更早嘅起源。中國、韓國、印尼，都有自己變化版本。
金寶湯有出牛尾湯罐頭。
牛奶過敏

牛奶過敏係一種對牛奶嘅蛋白質過敏嘅症狀。呢種症狀好易同乳糖不耐症或者先天性乳糖消化不良撈亂。
澳門51X巴士

澳門51X巴士，係一條由新福利做緊，以跳站形式由關閘廣場來回路氹連貫公路嘅快速循環巴士線，只係響朝早同晏晝繁忙時間服務。

車費
全程車費：六幣葡幣。
用澳門通全民卡，只係扣四蚊，其餘由政府畀。
用澳門通學生卡，只係扣兩蚊，其餘由政府畀。
用澳門通長者卡同殘疾卡，免費，全部由政府畀。

背景
2018年10月4號至7號，為應對大陸國慶長假期關閘入境嘅客流，交通事務局喺呢幾日朝早九點到晏晝兩點開辦呢條線，係呢條線第一次提供服務，採用點對點形式去運作。
2018年12月31號晚黑十點至2019年1月1號至凌晨一點，因應除夕澳門各處舉行迎新慶祝活動，考慮到市民出行需要，呢條線再度提供服務，採用點對點方式運作。
2019年5月1號，因應「五一黃金週」連續假期，當日09:00-14:00，呢條線再度提供服務，採用點對點方式運作。
2019年12月31號晚黑十點至2020年1月1號凌晨一點，因應除夕澳門各處舉行迎新慶祝活動，考慮到市民出行需要，呢條線再度提供服務，採用點對點方式運作。
2021年1月4號起，呢條線再度提供服務，並改為星期一至六朝早同晏晝繁忙時間服務，服務時間為禮拜一到禮拜六朝早六點半到九點同晏晝四點到晚黑七點，並且增加停靠「北安出入境事務大樓」、「澳門機場」、「偉龍/科技大學」、「澳門土木工程實驗室」及「北安大馬路/和諧街」。
2021年2月13號到17號、5月1到2號，呢條線喺中國大陸長假期期間增設服務並臨時改為全日班次，期中喺2021年春節長假期期間服務時間為朝早六點到晚黑七點，上下晝繁忙時間班距維持為十到十五分鐘，普通時段班距為二十到三十分鐘。勞動節假期（2021年5月1至2號）期間改為全日服務，服務時間為上晝6時30分至夜晚7時，班距為10-20分鐘。
澳門51號巴士

澳門51號巴士係條由澳門新福利公共汽車有限公司經營，來往蝴蝶谷大馬路同埋關閘嘅循環巴士線。

背景
25F路線
2013年4月2號，呢條線開設，為首條往來石排灣公屋嘅快速巴士路線，亦係首條編號中有英文字母F嘅路線。
2013年6月8號，本線用車由小型巴士調整為大型巴士。
2013年7月18號，延長本線服務時間至06:00-09:00、17:00-20:00，班距加密至12分鐘。
2013年10月9號，延長本線服務時間至06:00-09:00、16:30-20:00，班距加密至10分鐘。
2014年2月28號，延長本線服務時間到06:00-09:30、16:00-20:00，班距加密至6-10分鐘。
2014年8月12號，提升到全日服務，服務時間為06:00-23:55，尖峰時段6-10分鐘，離峰時段30分鐘。
2014年12月18號，配合關閘邊檢大樓實行新通關安排，調整本線服務時間為朝早五點四十分到凌晨一點。
2015年2月2號，改為循環運作、加密普通時段班距至20分鐘，並增設停靠君悅灣站。
51路線
2016年1月16號，呢條巴士線編號改為51，並延長呢條線服務時間至朝早五點半到凌晨一點，班距加密到4-12分鐘。
2016年8月20號，終點站搬去「蝴蝶谷大馬路總站」發車，並去程新增停靠「和諧廣場/樂群樓」站（原「石排灣總站」），回程新增停靠「和諧廣場/業興大廈」站（原「石排灣總站」）。
2017年2月25號，為減低關閘地下巴士總站嘅負荷，本路線改為停靠系關閘廣場東側（近關閘特警總部）嘅「關閘廣場」站。
2018年7月21號，加停新設嘅「路環發電廠」同「路環電廠圓形地」站。
2018年10月27號，新增停靠「北安大馬路／和睦街」同「北安大馬路／新城區」。
2019年3月28號至4月24號，由於私人公司重鋪路面，去關閘方向「路環電廠圓形地」站臨時停用。
2019年7月27號起，「機場貨運站」站改名為「科大／機場貨運站」站。
2020年9月5號起，為回應市民嘅出行需求，交通事務局於機場大馬路輕軌車廠附近增設「機場大馬路/輕軌車廠」站同「機場大馬路/上葡京」站，畀51巴士路線停靠同配合安排，「輕軌車廠-1」站同「輕軌車廠-2」站分別改名為「機場大馬路/航空圓形地」站同「機場大馬路/永利皇宮」站。

收費
全程車費：澳門幣六蚊
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡同殘疾卡唔扣錢，政府畀嗮。
澳門3X巴士

澳門3X巴士，係一條由澳巴做緊，由關閘來回亞馬喇前地嘅快速巴士線。

背景
2009年4月27號，交通事務局實施第二階段巴士路線調整而開呢條線，畀咗新福利做，服務時間係禮拜一到六朝早七點半到朝早九點，十八到廿二分一班，禮拜日同公眾假期停駛。
2011年8月1號，新巴士營運模式正式實行，呢條線判咗畀維澳蓮運做，總站亦搬到提督馬路／雅廉訪站，調整服務時間到禮拜一到六朝早七點到朝早九點，四分鐘一班車。
2011年11月7號，再將總站延長到「關閘馬路」巴士站，重加停「三角花園」巴士站。
2012年8月4號，因為巴士站合併，唔再停「水上街市／中銀」巴士站。
2013年10月1號晚黑十一點，維澳蓮運發出公開聲明，宣佈已經正式申請破產。
2013年10月2號，交通事務局局長汪雲宣佈，接管維澳蓮運維持營運，為期六個月。
2013年12月4號，維澳蓮運被法院宣佈破產，進入清盤程序。
2014年7月1號，呢條線由新時代接手嚟做。
2015年2月14號，再將總站延長到「關閘總站」巴士站，改做每日營運重加埋晏晝繁忙時間嘅服務，同時由單程線改成循環線。
2016年1月22號，調整服務時間做朝早七點到朝早九點、晏晝五點到晚黑十一點，四至十分鐘一班車。
2016年4月23號，調整服務時間做朝早七點到晚黑十一點，四到十分鐘一班車，響「十六浦」巴士站之後，唔再停「提督／紅街市」巴士站，改行林茂海邊大馬路，加停新整嘅「林茂／澳門遊艇會」、「筷子基社屋」巴士站。
2017年8月23號，颱風天鴿襲澳帶嚟嚴重風暴潮水浸破壞，關閘總站要暫停使用，3X路線一度改為臨時線來回蓮峰游泳池，到9月30號開始固定為亞馬喇前地來回關閘馬路同亞馬喇前地嘅快速循環巴士線。
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2018年12月15號，關閘總站整好重新開番，3X巴士改喺關閘總站落客，並喺關閘馬路上客。到2019年4月30號改番喺關閘總站上落客。

新福利時期
啱啱成立嗰陣主要係用長嘅巴士嚟行，例如Dennis Dart SLF 11米大巴、蘇州金龍10米/12米巴士；間唔中可能會派蘇州金龍9.9米巴士同Dennis Dart SLF 10米中巴，不過就好少出現。

車費
全程車費：六幣葡幣。
用澳門通全民卡，只係扣四蚊，其餘由政府畀。
用澳門通學生卡，只係扣兩蚊，其餘由政府畀。
用澳門通長者卡同殘疾卡，免費，全部由政府畀。

新福利時期
3X雖然客流爆棚，四分鐘一班車，但係因為只係響朝早七點到九點先會出車，而且重係單頭快速巴士線，冇回頭車，再加埋只係響禮拜一到六先提供服務，到水上街市嗰陣就已經上滿人，而3號會以兩三架車連着開（同33號、26A一樣），其他乘客寧願等下一班3號都好過等過班3X。

新時代時期
3X自從改成循環線嚟行之後，客流一樣都係爆棚，不過分流咗由葡京搭3A、9、9A、10B、25號、25X去關閘嘅乘客。但係因為有好多大陸遊客搭，所以響禮拜六、日晏晝五六點爆棚嘅情況重會嚴重啲。
澳門4號巴士

澳門4號巴士係一條由澳門新福利公共汽車有限公司做緊，由筷子基總站來回新馬路嘅循環巴士線，以環狀順時針嚟行。

背景
1950年代，呢條線由福利公司成立，當時重未有冧巴嚟叫巴士線，但係由於當時呢條線響澳門中區以環狀順時針嚟行，所以被人叫做小環市線。
1986年，澳葡政府更改新橋區入面多條路嘅行車方向，所以改行三盞燈，但係改行第一日，就因為違泊私家車影響，搞到巴士響轉彎位塞住過唔到。
1990年8月15號，因應筷子基區發展需要，延長到筷子基，同埋全線改用冷氣巴嚟服務。
2016年1月16號，調整服務時間響朝早六點到凌晨十二點十分，六至十二分一班車。
2016年4月23號，去筷子基總站方向，停完「水上街市」站之後，改行林茂海邊大馬路，唔停「沙梨頭海邊街」、「提督／紅街市」、「蓮峰游泳池」、「第二警司處」同「白朗古／跑狗場」站，改停新設嘅「林茂／澳門遊艇會」站之後直接開去筷子基總站。當時有人問點解遊艇會同總站隔噉遠但係唔響中間再加多個站，交通事務局回應造避免減少林茂塘區少量嘅街邊車位。
2016年4月27號，去筷子基方向，停完「林茂／澳門遊艇會」站之後，交通事務局終於順應民意加停新設嘅「運順新邨」臨時巴士站。
2016年5月7號，交通事務局宣佈「運順新邨」臨時巴士站正式設站，改名做「林茂／運順新邨」站。
2017年6月1號，調整禮拜六、日同強制性假期嘅班次，由八到十二分一班，改做繁忙時間十二到十五分一班、普通時間十五到廿分鐘一班。
2017年9月9號，呢條線係新福利唯一一條用中巴服務嘅巴士線。
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2019年4月6日，因市政署開展「內港北雨水泵站箱涵渠建造工程」，去筷子基方向臨時唔停靠「十六浦」站。直到同年8月31日。

福利時期
主要用從英國買嚟嘅二手Bristol L5G（1939-1950年出廠）同Bristol LS5G（1950年代出廠）嚟行。1989年，前面講到嘅兩款車都退役，先改用亞比安同ISUZU JCR460，兩款熱狗巴士嚟行。

新福利時期
1990年開始，全線改用冷氣巴服務，因為當時新福利FUSO大巴已經全部用嗮嚟行3號同5號，而冇冷氣嘅ISUZU就開始加裝冷氣工程，呢條線改用小巴嚟行就會用三菱Rosa同日產Civilian小巴嚟行，當中三菱佔多數。隨著客流增長，先陸續派啲長身少少嘅車嚟行呢條線，最初間唔中會派三菱FUSO大巴、平治O814同猛獅13.230巴士嚟行，後來大量引入蘇州金龍KLQ6930G（9.3米）型中巴，呢條線嘅用車就變咗以呢款車為主，1989年三菱FUSO大巴響退役前曾經派過嚟行呢條線。
響新巴士服務開始之後，因應5號改用丹尼士飛鏢SLF 11米大巴做主車，呢條線開始以丹尼士飛鏢SLF 10米中巴為主。
蘇州金龍KLQ6930G中巴（K71-K85）響2012年開始逐漸改做包車用途而退出呢條線，由蘇州金龍KLQ6101GE3復出取代。
4號同17號就係交通事務局定咗試驗視障助乘發聲器裝置方便視障人仕上車嘅巴士線，所以響15部丹尼士飛鏢安咗視障助乘發聲器裝置，呢條線開始全線用呢款巴士服務，而原本行開呢條線嘅蘇州金龍KLQ6101GE3就改行25X為主，當丹尼士飛鏢車唔夠嗰陣會優先抽調9A嘅丹尼士飛鏢嚟行，不過呢條線間唔中都會有蘇州金龍10.5米大巴嚟行。
現時用車包括：
蘇州金龍KLQ6960GQE5
蘇州金龍KLQ6108GQ30、KLQ6108GQ28、KLQ6108GQ28E4 10.5米大巴（間中出現）

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡免費，其餘由政府畀。
用澳門通殘疾卡免費，其餘由政府畀。

客量
呢條線初期冇噉多線同佢爭嗰陣客流都有一定數量，但後來越來越多線投入服務同呢條線部分路段重疊客流就開始下降，大部分路段要同8A去爭客，「雅廉花園」站開始就要同19號爭，「得勝花園」站開始就要同18號、18A、18B去爭；新馬路打後就要同3號、3X、26號、26A、33號去爭。呢條線比起上面講到嘅巴士線比，班次唔算密，所以好容易就搶嗮呢條線嘅客，雖然新時代嘅8A、18通常嘅班次都比較疏，但係19號嘅班次比呢條線重要密，而33號嘅班次比呢條線重要密超多。呢條線只有筷子基總站一帶來回中區先有獨市位，加埋筷子基、林茂塘係澳門第二大嘅住宅密度高嘅地方，對新馬路區有好大嘅交通需求，而呢條線比8A、19號同33號停站都少啲，有時會吸引一啲想快嘅乘客去搭。所以繁忙時間客流量高，但係普通時間就麻麻。
澳門50B巴士

澳門50B巴士，舊時叫50X，係一條由新時代做緊，由亞馬喇前地來回駕駛學習暨考試中心嘅巴士線。

50X
2011年12月27號，由於駕駛學習暨考試中心啓用，為咗方便市民嚟學車所以交通事務局開咗呢條線，由維澳蓮運嚟做。
2012年6月1號，呢條線加停「機場圓形地／偉龍」站。
2012年11月4號，呢條線加停「霍英東博士大馬路／機場大馬路」站。
2014年7月1號，呢條線由澳門新時代公共汽車股份有限公司接手嚟做。
2015年8月29號，呢條線調整班次，繁忙時間十二到十八分一班，普通時間廿分鐘一班。
2016年9月24號，交通事務局大規模調整氹仔區巴士站分佈同改名：「孫逸仙馬路/三家村」站同「泉亮花園」站合併，分別改名做「泉亮花園」站同「泉裕豪庭」站，改停「泉裕豪庭」站；「亞利雅架前地」站同「寶龍花園」站合併，改名做「百利寶花園」站；呢條線停完「澳門土木工程實驗室」站後，唔停「機場圓形地/偉龍」站，改停「機場貨運站」站。
2017年5月20號，呢條線調整班次，公眾假期班次廿分鐘一班。
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

50B
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線，所以將呢條線由50X改冧巴做50B號。

車費
全程車費：六幣葡幣。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡同殘疾卡，免費，全部由政府畀。
澳門5AX巴士

澳門5AX巴士係一條由新福利做緊，而跳站形式由旅遊塔來回華大新村嘅循環快速巴士線，只係響朝早繁忙時間服務。

背景
2017年9月23號，由於8月23號關閘總站被天鴿風災帶嚟嘅風暴潮搞到爛嗮而停用，加埋九月開學嘅客流上升，交通事務局經過評估5號嘅客流情況，為咗加快疏導乘客，調配現有資源，將5號一啲班次抽出嚟行呢條線，畀咗新福利做，而跳站嘅快速巴士運作，加快疏散乘客，等中途站啲乘客可以上到車；至於5號朝早班次就因為開咗5AX而下調，5號朝早班次由五到八分鐘一班調整到六到八分鐘一班。
2017年12月10號，澳門舉行公益金百萬行，媽閣係公益金百萬行嘅終點，所以有量人流等搭巴士走人，5AX巴士響當日禮拜日係停駛唔提供服務，但係就響現場出現，懷疑新福利擅自派車提供服務，再先斬後奏同當局提出申請，所以無論係交通事務局定新福利本身網站都冇提到公益金百萬行期間會開通呢條線。
2017年12月15號，輕軌媽閣站前期建造工程動工，西灣湖景大馬路嘅「媽閣總站」實施有限度通車。由於工地會佔用部分巴士站，為咗方便巴士運作，頭班車開始臨時加停「澳門旅遊塔」巴士站畀乘客落車，而臨時巴士總站就設響「旅遊塔／行車隧道」巴士站附近畀巴士停泊同乘客上車，由臨時巴士總站開出之後先會到「媽閣總站」巴士站上落客。
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2020年2月4號，因應武漢肺炎澳門疫情，為避免社會資源浪費一度停開，直到3月2號。
2020年6月，呢條線改為星期一至五開，星期六唔開，尾班車時間一度改為朝早9點。2021年1月4號開始恢復番尾班車時間為朝早十點。

車費
全程車費：澳門幣三個二。
用澳門通全民卡，只係扣四蚊，其餘由政府畀。
用澳門通學生卡，只係扣兩蚊，其餘由政府畀。
用澳門通長者卡同殘疾卡，免費，全部由政府畀。
白普理小學

白普理小學（英文：Bradbury School），又叫白普理英文小學，係香港英基學校協會屬下其中一間男女小學，嚮香港島灣仔區司徒拔道43C號，1975年創校。
白智勳

白智勳（백지훈，1985年2月28號—）係南韓職業足球員。
白智榮

白智榮，係大韓民國嘅一個女藝人同埋歌手。
白朗

白朗（威利轉寫：pa snam rdzong, 藏文拼音：པ་སྣམ་རྫོང）係中華人民共和國西藏日喀則嘅一個縣。
白朮

白朮（粵拼：baak6 seot6；學名：Atractylodes macrocephala）係菊科蒼朮屬嘅長年生草本植物，原產中國浙江地區，而家喺中國大陸嘅浙江、江西、陝西同兩湖地區先至搵到。

樣
植株高3～6dm，有根狀梗，肥而大，有啲似骨架或拳頭但有不規則分枝。葉有長柄，屬羽狀深裂，裂片介乎橢圓到披針之間，邊緣有鋸齒，先端漸尖。花屬頭狀花序，直徑大概25～35mm，花冠紫，先端5裂；苞片個樣似樹葉或羽狀分裂嘅刺樣，總苞片7～8層；成樖嘢睇落去似管狀花噉，有5條花芯；每年秋天開花。果屬瘦果，上邊有埐羽狀冠毛但有好多密密麻麻嘅黃白色軟毛，稍扁；每年8～10月結果。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
植株嘅根狀梗可以攞嚟做藥，有健脾益氣、利水化濕同燥濕化痰、安胎嘅功效。佢切成片之後可以同米或麵一齊炒嚟當糧食都得，亦可以切成片浸酒或用滾水沖茶飲都得。
白朱古力

白朱古力係種朱古力，無唂咕粉而只有唂咕脂，所以帶少少朱古力味但又唔會有朱古力色，牛奶成份亦比較重手，所以睇落接近奶白色。
白松露

白松露（Tuber magnatum）係西洋松露屬一品種，亦係比較出名嘅松露。
白朗峰

白朗峰（法文：Mont Blanc，意大利文：Monte Bianco，又譯勃朗峰）係阿爾卑斯山最高峰，高4,810米。
白朗寧大威力手槍

白朗寧大威力手槍（英文：Browning Hi-Power）係一種半自動手槍，由美國槍械發明家白朗寧喺1926年開始設計，1935年開始量產，喺二戰同之後好多打仗都有用過。
水客

水客係帶水貨過海關嘅旅客，佢哋盡用免打關稅嘅優惠，因為有時報稱件貨係少量自用，關員就信，唔使打稅，例如香煙、相機、手袋、水貨豬肉噉。
水客分為業餘自由職業者，過關順便幫人帶水貨，幫補下啲水腳；又或者自己做中小企老闆創業者，兼賣水貨，比如賣水貨iPhone。
水客有時係自己人出差或自由行，受人所托買嘢兼帶貨。有時俾當地人針對抗議，兼俾海關拉又充公件手信，都唔知乜事。
水島大宙

水島大宙 ，係日本嘅一個男配音員。

配音作品一覽
呢個表唔完整，歡迎加料。
水島裕

水島裕 ，係日本嘅一個男配音員。

配音作品一覽
呢個表唔完整，歡迎加料。
水妖星

水妖星（Loreley），即係小行星165，係太陽系小行星帶嘅一粒小行星，喺1876年8月9號發現。
水富

水富縣喺中華人民共和國雲南省昭通市下屬嘅一個縣。面積319平方公里，2009年人口9.75萬人，國土面積439.8平方公里。縣政府駐向家壩鎮。
家下轄下：向家壩鎮；太平鄉同兩碗鄉。國有大型化工類上市公司——雲天化股份公司同埋西部大峽谷溫泉景區坐落喺水富縣向家壩鎮。起緊嘅向家壩水電站係喺水富縣城上游。
水島武藏

水島武藏（1964年9月10號—）係退役日本足球員，教練，執教過藤枝MYFC。
水墨園

水墨園（粵拼：seoi2 mak6 jyun4）係中國廣東廣州嘅一間公園，喺2011年起好，位置喺黃埔區官洲東北邊嘅星島環北路邊，公園北邊可以望到海珠區嘅崙頭。
佢亦係廣州國際生物島嘅三大景區之一，入面搞嘅裝飾都係嶺南原版風格。
水委一

水委一，又叫波江座α，係波江座一粒恆星，距離地球139光年，係成個天第10光嘅星，視星等係0.45。
水尾村遊樂場

水尾村遊樂場，香港公園之一，遊樂場之一，喺元朗錦田水尾村，英文叫Shui Mei Village Playground。行政上歸元朗區。設施有硬地球場，以及五人足球場。
澳遠志科

澳遠志科（粵拼：ou3 jyun5 zi3 fo1，學名：Emblingiaceae）係雙子葉植物綱十字花目嘅一個科。
澳洲鴕鳥

澳洲鴕鳥（學名：Dromaius novaehollandiae），又叫鴯鶓，係鶴鴕目鴯鶓科鴯鶓屬下一種雀，亦係澳洲獨有嘅雀。
澳紐軍團日

澳紐軍團日（英文：Anzac Day）係澳洲同紐西蘭嘅一個紀念日，喺每年嘅4月25號，紀念第一次世界大戰時期加里波利之戰入面犧牲嘅澳紐軍團。
澳洲龍蝦

澳洲龍蝦（Panulirus cygnus），又稱西澳龍蝦，係種食用蝦，生學分類係屬十足目龍蝦科龍蝦屬，西澳洲盛產。
澳石南屬

澳石南屬（粵拼：ou3 sek6 naam4 suk6，學名：Epacris）係杜鵑花目杜鵑花科嘅一個屬。
澳洲－紐西蘭關係

澳洲－紐西蘭關係，或者叫做跨塔斯曼關係，係指澳洲同紐西蘭兩個國家嘅關係。呢兩個國家都有英國嘅殖民遺產，都係地球另一端嘅自治領同殖民地居民，都屬於更廣泛嘅英語圈，因此關係非常密切。紐西蘭曾經派代表參加澳洲制憲會議，呢個會議導致澳洲六個殖民地嘅聯合，但紐西蘭最終選擇唔加入。不過，喺布爾戰爭同兩次世界大戰中，兩國嘅士兵就並肩作戰。
澳紐軍團餅

澳紐軍團餅（英文：ANZAC biscuit）係種餅乾，主要用燕麥 、麵粉、牛油椰絲同糖漿整，由澳洲紐西蘭軍團（簡稱ANZAC，澳紐軍團）發明，喺澳洲同紐西蘭流行。
澳洲體育場

澳洲體育場（英文：Stadium Australia）係澳洲新南威爾士雪梨一個多用途體育場，喺1999年起好，係為咗2000年夏季奧林匹克運動會而起嘅。個場可以踢足球、美式足球、澳式足球、木球、聯盟式欖球同七人欖球。
澳洲鰹雀

澳洲鰹雀（粵拼：ou3 zau1 gin1 zoek3，學名：Morus serrator），雀嘅一種，係鳥綱鰹雀目鰹雀科嘅其中一個物種。